smcproject/ml-wiki-sentences huggingface dataset:
അക്ബറുടെ പ്രധാനമന്ത്രിയും കാര്യദർശിയുമായിരുന്ന അബുൽ ഫസ്ൽ അല്ലാമിയുടെ ആയ്നെ അക്ബരി എന്ന ഗ്രന്ഥത്തിൽ നിന്നാണ് അബ്ദുൽ സമദിനെപ്പറ്റിയുള്ള വിവരങ്ങൾ ലഭ്യമായിട്ടുള്ളത്.
ഇദ്ദേഹത്തിന് മനോഹരമായ തൂലിക എന്നർഥം വരുന്ന സീറിൻഖ്വാലം എന്ന ബഹുമതി ഉണ്ടായിരുന്നതായി ഈ ഗ്രന്ഥത്തിൽ രേഖപ്പെടുത്തിയിട്ടുണ്ട്.
ഇദ്ദേഹത്തിന്റെ ജനനമരണകാലങ്ങളെക്കുറിച്ചുള്ള വിവരങ്ങൾ ലഭ്യമല്ല.
മുഗൾചിത്രകലയുടെ പ്രചാരകൻ
പേർഷ്യയുടെ ദക്ഷിണഭാഗത്തുള്ള ഷിറാസ് എന്ന സ്ഥലത്തുനിന്നാണ് അബ്ദുൽ സമദ് ഇന്ത്യയിൽ എത്തിയത്.
ഇദ്ദേഹത്തിന്റെ പിതാവായ ഖ്വാജാ നിസാമുൽമുൽക്, ഷിറാസിലെ ഗവർണറുടെ ഉപദേഷ്ടാവായിരുന്നു.
കൈയെഴുത്തു കലാവിദഗ്ദ്ധനും ചിത്രകാരനുമായി അറിയപ്പെട്ടിരുന്ന അബ്ദുൽ സമദ് തന്റെ സേവനം ഹുമായൂണിന് സമർപ്പിക്കുന്നതിനായി അന്നത്തെ പേർഷ്യൻ തലസ്ഥാനമായ ടബ്രാസിൽ എത്തി.
ഹുമായൂണിനോടൊപ്പം അബ്ദുൽ സമദ് 1549-ൽ കാബൂളിലേക്ക് പോയതായും ഹുമായൂണും അക്ബറും ഇദ്ദേഹത്തിന്റെ കീഴിൽ ചിത്രരചന അഭ്യസിച്ചതായും തീമൂർനാമായിലെ ഒരു ലേഖനത്തിൽ കാണുന്നുണ്ട്.
ഹുമായൂണിന്റെ മരണശേഷവും അക്ബർ അബ്ദുൽ സമദിന് പ്രചോദനം നൽകിയിരുന്നു.
മുഗൾചിത്രകല ഇന്ത്യയിൽ പ്രചരിച്ചതിന്റെ പ്രധാനകാരണം അക്ബർക്ക് ഇതിലുണ്ടായിരുന്ന താത്പര്യമാണ്.
അബ്ദുൽ സമദ് ചിത്രകലാധ്യാപകനായി വളരെക്കാലം സേവനം അനുഷ്ഠിച്ചിട്ടുണ്ട്.
ഹിന്ദുചിത്രകാരനായ ദസ്വന്ത്, അബ്ദുൽ സമദിന്റെ പ്രധാന ശിഷ്യൻമാരിൽ ഒരാളായിരുന്നു.
സമദിന്റെ ചിത്രങ്ങൾ
ടെഹറാനിലുള്ള ഇംപീരിയൽ ലൈബ്രറിയി ൽ അബ്ദുൽ സമദ് രചിച്ച ചിത്രങ്ങൾ സൂക്ഷിച്ചിട്ടുണ്ട്.
രാജകീയ വിനോദവേളയിലെ ഒരു രംഗമാണ് ' ടാബ്രിസ് രീതിയിൽ രചിച്ച ഒരു ചിത്രം.
പ്രകൃതിസുന്ദരമായ ഒരു പ്രദേശത്തിരുന്ന് ചിത്രം വരയ്ക്കുന്ന യുവാവിന്റേയും അദ്ദേഹത്തിന്റെ തോഴന്റേയുമാണ് മറ്റൊന്ന്.
ഈ ചിത്രത്തിന്റെ ഒരു കോണിൽ ഇത് അബ്ദുൽ സമദിനാൽ വിരചിതമാണെന്നും 1551-ലെ പുതുവത്സരദിനത്തിലാണിത് രചിച്ചതെന്നും അന്ന് അരദിവസം കൊണ്ടാണിത് പൂർത്തിയാക്കിയതെന്നും രേഖപ്പെടുത്തിയിട്ടുണ്ട്.
ചിത്രം വരയ്ക്കുന്ന യുവാവ് അക്ബർ തന്നെയാണെന്ന് മനസ്സിലാക്കാം.
അക്ബർ ഹുമയൂണിന് ഒരു ചിത്രം സമ്മാനിക്കുന്ന രംഗവും അശ്വാരൂഢനായ വരന്റെ ചിത്രവും പ്രസിദ്ധങ്ങളാണ്.
1593-ൽ രചിച്ച പള്ളിവേട്ടയുടെ ചിത്രമാണ് ഏറ്റവും ഒടുവിലത്തേതെന്ന് കരുതപ്പെടുന്നു.
ഒരു കലാകാരനെന്നതിനു പുറമേ മറ്റു പല സ്ഥാനങ്ങളും അബ്ദുൽ സമദ് അലങ്കരിച്ചിട്ടുണ്ട്.
1576-ൽ ഇദ്ദേഹത്തെ ഫത്തേപ്പൂർസിക്രിയിലുള്ള കമ്മട്ടത്തിന്റെ മേലധികാരിയായി നിയമിക്കുകയുണ്ടായി.
1584-ൽ മുൾത്താനിലെ ദിവാനായി.
അക്ബർ സ്ഥാപിച്ച ദിൻ ഇലാഹി എന്ന പുതിയ മതം അബ്ദുൽ സമദ് സ്വീകരിച്ചിരുന്നു.
അവലംബം http://www.facebook.com/pages/Khwaja-Abdus-Samad/137856946235207 http://www.enotes.com/topic/Khwaja_Abdus_Samad കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ദുൽ സമദ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്ദുൽ ഹമീദ് ലാഹോറി ഇംഗ്ലീഷ് വിലാസം https://ml.wikipedia.org/wiki/Abdul_Hamid_Lahori
ഇന്തോ - പേർഷ്യൻ ചരിത്രകാരനായിരുന്നു അബ്ദുൽ ഹമീദ് ലാഹോറി ‍.
യഥാർഥനാമം അബ്ദുൽ ഹമീദ് ലാഹാവ്രി എന്നായിരുന്നു.
മുഗൾ ചക്രവർത്തി ഷാജഹാന്റെ ആസ്ഥാന ചരിത്രകാരനായിരുന്ന ഇദ്ദേഹം ഷാജഹാന്റെ ഭരണകാലത്തെ(1628-58)ക്കുറിച്ച് ഏറ്റവും വിശദവും ആധികാരികവുമായ വിവരണം നൽകുന്ന പാദ്ഷാനാമ എന്ന ചരിത്രഗ്രന്ഥത്തിന്റെ രചയിതാവ് കൂടിയാണ്.
ഷാജഹാന്റെ ആദ്യത്തെ ഇരുപത് വർഷത്തെ ഭരണകാലത്തിന്റെ സമ്പൂർണ ചരിത്രമാണ് പാദ്ഷാനാമ.
അബ്ദുൽഹമീദിന്റെ ജിവിതത്തെക്കുറിച്ച് വിശദവിവരങ്ങൾ അറിയാൻ കഴിഞ്ഞിട്ടില്ല.
അമാലിസാലിഹ് എന്ന ഗ്രന്ഥത്തിന്റെ കർത്താവായ മുഹമ്മദു സാലിഹ്, അബ്ദുൽഹമീദ് വിഖ്യാതനായ എഴുത്തുകാരനാണെന്നും ഇദ്ദേഹം എ.ഡി. 1654-ൽ നിര്യാതനായെന്നും പ്രസ്താവിക്കുന്നു.
അക്ബർനാമയുടെ കർത്താവായ അബുൽഫസലിന്റെ ശൈലിയിൽ തന്റെ ഭരണകാലചരിത്രം രചിക്കപ്പെടണമെന്ന് ഷാജഹാൻ ആഗ്രഹിക്കുകയും അതിനേറ്റവും അനുയോജ്യനെന്നു കണ്ട് അക്കാലത്ത് പാറ്റ്നയിൽ വിശ്രമാർഥം താമസിച്ചിരുന്ന അബ്ദുൽഹമീദ് ലാഹോറിയെ വിളിപ്പിക്കുകയും പ്രസ്തുത ചുമതല ഏല്പിക്കുകയും ചെയ്തു.
ഷാജഹാന്റെ മന്ത്രിയായിരുന്ന അല്ലാമാ സാദുല്ലാ ഖാനായിരുന്നു അബ്ദുൽഹമീദിന്റെ രക്ഷാധികാരി.
അബ്ദുൽഹമീദ് തനിക്കാദരണീയനായ അബുൽഫസലിന്റെ രചനാരീതി വശമാക്കിയിരുന്നു.
വാർധക്യം മൂലം പരിക്ഷീണനായപ്പോൾ ഇദ്ദേഹത്തിന്റെ ശിഷ്യനും സഹായിയുമായ മുഹമ്മദ്വാരിസ് ഷാജഹാന്റെ അവശേഷിച്ച ഭരണകാലത്തിന്റെ ചരിത്രം രചിക്കുകയുണ്ടായി.
അബ്ദുൽ ഹമീദിന്റെ പാദ്ഷാനാമയുടെ ചരിത്രത്തിന്റെ മൂല്യം നിർവിവാദമാണ്.
അക്കാലത്തിന്റെ ഏറ്റവു സമഗ്രവും സൂക്ഷ്മവുമായ ചരിത്രം ഇതിൽ രേഖപ്പെടുത്തിയിട്ടുണ്ട്.
കാഫിഖാനെപ്പോലുള്ള പിൽക്കാല ചരിത്രകാരൻമാർകൂടി ഈ ഗ്രന്ഥത്തെയാണ് പ്രധാനമായും ആശ്രയിക്കുന്നത്.
അവലംബം http://collectionsonline.lacma.org/mwebcgi/mweb.exe?request=record;id=12183;type=101%5Bപ്രവർത്തിക്കാത്ത+കണ്ണി%5D http://www.stephen-knapp.com/badshahnama.htm http://www.indianresurgence.com/history5.htm Archived 2011-10-07 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ദുൽ ഹമീദ് ലാഹോറി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്ദുൽ ഹലീം ശരർ ഇംഗ്ലീഷ് വിലാസം https://ml.wikipedia.org/wiki/Abdul_Halim_Sharar
ഉർദു നോവലിസ്റ്റും പത്രപ്രവർത്തകനുമായിരുന്നു അബ്ദുൽ ഹലീം ശരർ ( ഉർദു : عبدالحلیم شرار ‬ , ഹിന്ദി : अब्दुल हलीम शरार ).
ഇദ്ദേഹം 1860-ൽ ലക്നൗവിൽ ജനിച്ചു .
പ്രാരംഭ വിദ്യാഭ്യാസം ലക്നൌവിലും ഉപരിവിദ്യാഭ്യാസം കൊൽക്കത്തയിലും നിർവഹിച്ചു.
ഇദ്ദേഹം ഉർദു , പേർഷ്യൻ ‍, അറബി എന്നീ ഭാഷകളിൽ പാണ്ഡിത്യം നേടി.
ആദ്യകാലങ്ങളിൽ ഉർദുവിലും പേർഷ്യനിലും കവിതകളെഴുതിക്കൊണ്ടിരുന്നു.
ലഖ്നൗവിലെ അവധ് അഖ്ബാർ എന്ന ഉർദു ദിനപത്രത്തിന്റെ പത്രാധിപസമിതിയിൽ അംഗമായതോടെ ധാരാളം ഗദ്യലേഖനങ്ങൾ എഴുതാനും പ്രസിദ്ധീകരിക്കാനും സന്ദർഭം ലഭിച്ചു.
ആകർഷകമായ ശൈലീവൈദഗ്ദ്ധ്യം നേടിയ ഗദ്യകാരൻ എന്ന യശസ്സ് പത്രപ്രവർത്തനകാലത്ത് ആർജിക്കുവാൻ ഇദ്ദേഹത്തിനു സാധിച്ചു.
ഗദ്യലേഖനങ്ങളോടൊപ്പം തന്നെ ധാരാളം ചെറുകഥകളും നോവലുകളും ഇദ്ദേഹം പ്രസിദ്ധീകരിക്കുകയുണ്ടായി.
ഉർദു നോവൽസാഹിത്യശാഖയ്ക്ക് ആധുനിക രൂപം നൽകിയ ശില്പികളിൽ ഒരാൾ കൂടിയാണ് ശരർ.
നോവൽ രചനയുടെ നൂതന സാങ്കേതിക മാർഗങ്ങൾ ഉർദുസാഹിത്യത്തിൽ അവതരിപ്പിക്കുകയും പ്രചരിപ്പിക്കുകയും ചെയ്ത വ്യക്തികളിൽ പ്രമുഖൻ എന്ന സ്ഥാനം സാഹിത്യചരിത്രത്തിൽ ഇദ്ദേഹത്തിനുണ്ട്.
ഉത്തരേന്ത്യൻ മുസ്ലീംസമുദായത്തിൽ അടിഞ്ഞുകിടക്കുന്ന അന്ധവിശ്വാസങ്ങളും അനാചാരങ്ങളും മിഥ്യാബോധങ്ങളും തന്റെ നോവലുകളിലൂടെ ഇദ്ദേഹം മറനീക്കിക്കാണിച്ചു.
പാത്രപ്രധാനവും സംഭവ പ്രധാനവുമായ നോവലുകൾ ശരർ രചിച്ചിട്ടുണ്ട്.
അവയെല്ലാംതന്നെ പുരോഗമനാശയങ്ങൾ ഉൾക്കൊള്ളുന്ന യഥാർഥ നോവലുകളാണ്.
ശരറിന്റെ ഫിർ ദൌസേ ബരീ എന്ന നോവൽ ഹിന്ദി , ബംഗാളി , മറാഠി , ഗുജറാത്തി തുടങ്ങിയ പല ഭാരതീയ ഭാഷകളിലും പരിഭാഷപ്പെടുത്തിയിട്ടുണ്ട്.
1926-ൽ ലക്നൌവിൽ അന്തരിച്ചു.
അവലംബം http://www.columbia.edu/itc/mealac/pritchett/00urduhindilinks/shacklesnell/311sharar.pdf http://www.urdumania.com/tag/abdul-halim-sharar-urdu-writer കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ദുൽ ഹലീം ശരർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എ.എസ്. പുരുഷോത്തമൻ ഇംഗ്ലീഷ് വിലാസം https://ml.wikipedia.org/wiki/A.
S._Purushothaman
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു എ.എസ്. പുരുഷോത്തമൻ (ജീവിതകാലം: 1925 - 7 ഓഗസ്റ്റ് 1994) .
ഞാറയ്ക്കൽ നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായി.
1925ൽ ജനിച്ചു, ഇദ്ദേഹത്തിന് ഒരു മകനും ഒരു മകളുമാണുണ്ടായിരുന്നത്.
കമ്മ്യൂണിസ്റ്റ് പാർട്ടിയിൽ അംഗമാകുന്നതിനു മുൻപേ എസ്.എൻ.ഡി.പി.യിലൂടെ സാമൂഹ്യരംഗത്ത് എ.എസ്. പുരുഷോത്തമൻ പ്രവർത്തിച്ചിരുന്നു.
1949-ൽ കമ്മ്യൂണിസ്റ്റ് പാർട്ടി നിരോധിക്കപ്പെട്ടതിനാൽ അദ്ദേഹത്തിന് ഒളിവിൽ കഴിയേണ്ടതായി വന്നു.
ഇരുപത്തിയൊന്ന് വർഷം എളങ്കുന്നപ്പുഴ പഞ്ചായത്ത് പ്രസിഡന്റായിരുന്ന അദ്ദേഹം പഞ്ചായത്ത് അസോസിയേഷന്റെ ജില്ലാസെക്രട്ടറി, സംസ്ഥാന നിർവാഹക സമിതിയംഗം, വൈപ്പിൻ ചെത്തുതൊഴിലാളി യൂണിയൻ പ്രസിഡന്റ് എന്നീ പദവികളും വഹിച്ചിരുന്നു .
മൂന്ന് തവണ ഞാറായ്ക്കൽ നിയമസഭാമണ്ഡലത്തിൽ നിന്ന് മത്സരിച്ച അദ്ദേഹം 1967ലാണ് കെ.സി. എബ്രഹാമിനെ പരാജയപ്പെടുത്തി നിയമസഭാംഗമാകുന്നത് .
1994 ഓഗസ്റ്റ് 7ന് അന്തരിച്ചു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1970 ഞാറയ്ക്കൽ നിയമസഭാമണ്ഡലം എം.കെ. രാഘവൻ കോൺഗ്രസ് 27,973 736 എ.എസ്. പുരുഷോത്തമൻ സി.പി.ഐ.എം. 27,237 2 1967 ഞാറയ്ക്കൽ നിയമസഭാമണ്ഡലം എ.എസ്. പുരുഷോത്തമൻ സി.പി.ഐ.എം. 24,616 1,142 കെ.സി. എബ്രഹാം കോൺഗ്രസ് 23,474 3 1965 ഞാറയ്ക്കൽ നിയമസഭാമണ്ഡലം കെ.സി. എബ്രഹാം കോൺഗ്രസ് 24,713 7,572 എ.എസ്. പുരുഷോത്തമൻ സി.പി.ഐ.എം. 17,141 അവലംബം
എ.എസ്. ബ്യാറ്റ്
ഡെയിം അൻറോണിയോ സൂസൻ ഡഫി DBE (മുമ്പ്, ഡാബ്ബിൾ; ജനനം:  24 ആഗസ്റ്റ് 1936), പൊതുവേ എ.എസ്. ബ്യാറ്റ് (/ˈbaɪ.ət/ BY-ət) എന്ന പേരിലറിയപ്പെടുന്ന ഒരു ഇംഗ്ലീഷ് നോവലിസ്റ്റും കവയിത്രിയും ഒരു ബക്കർ പുരസ്കാര ജേതാവുമാണ്.
2008 ൽ “The Times” വർത്തമാനപ്പത്രം 1945 മുതലുള്ള 50 പ്രശസ്ത എഴുത്തുകാരിലൊരാളായി അവരുടെ പട്ടികയിലുൾപ്പെടുത്തിയിരിക്കുന്നു.
അൻറോണിയ സൂസൻ ഡ്രാബ്ബിൾ എന്ന പേരിൽ, ജോൺ ഡ്രാബ്ബിളിൻറെയും കാതലീൻ ബ്ലോറിൻറെയും മൂത്ത മകളായി ഷെഫീൽഡിൽ ജനിച്ചു.
അവരുടെ സഹോദരിമാരിലൊരാൾ നോവലിസ്റ്റായ മാർഗരറ്റ് ഡ്രാബ്ബിളും മറ്റൊരാൾ ചിത്രകലാ ചരിത്രകാരിയായ ഹെലൻ ലാങ്ടനുമാണ്.
സഹോദനർ റിച്ചാർഡ് ഡ്രാബ്ബിൾ ഒരു അഭിഭാഷകനാണ്.
രണ്ടാം ലോകമഹായുദ്ധകാലത്ത് ഷെഫീൽഡിലെ ബോംബിംഗിൻറെ ഫലമായി അവരുടെ കുടുംബം യോർക്കിലേയക്കു മാറിത്താമസിച്ചു.
മാതാവിൻറെ കർക്കശ സ്വഭാവംകാരണമായി ഒരു അസന്തുഷ്ടമായി ചെറുപ്പകാലമായിരുന്നു അവർക്കുണ്ടായിരുന്നത്.
രണ്ട് യോർക്കിലെ സ്വതന്ത്ര ബോർഡിങ് സ്കൂളുകളായ ഷെഫീൽ‌ഡ് ഹൈസ്കൂൾ, ക്വാക്കർ മൌണ്ട് സ്കൂൾ എന്നിവിടങ്ങളിലായിരുന്നു വിദ്യാഭ്യാസം.
അവർ ബോർഡിങ് സ്കൂൾ ജീവിതം ഇഷ്ടപ്പെട്ടിരുന്നില്ല.
കൂടുതൽ സമയവും തനിച്ചിരിക്കാൻ ഇഷ്ടപ്പെട്ടതിനാൽ സുഹൃത്തുക്കൾ വിരളമായിരുന്നു.
കേംബ്രിഡ്ജിലെ ന്യൂൺഹാം കോളജ്, യു.എസിലെ ബ്രൈൻ മാവ്‍ർ കോളജ്, ഒക്സ്ഫോർഡിലെ സോമെർവില്ലെ കോളജ് എന്നിവിടങ്ങളിൽ ഉപരിപഠനം നടത്തിയിരുന്നു.
1959 ൽ ഇയാൻ ചാൾസ് റെയ്നർ ബ്യാറ്റിനെ വിവാഹം കഴിച്ചു.
അവർക്ക് ഒരു മകനും മകളുമാണുണ്ടായിരുന്നത്.
മകനു 11 വയസുള്ളപ്പോൾ ഒരു കാർ അപകടത്തിൽ മരണമടഞ്ഞിരുന്നു.
1969 ൽ ഈ വിവാഹബന്ധം ഒഴിയുകയും പീറ്റർ ജോൺ ഡഫി എന്നയാളെ വിവാഹം കഴിക്കുകയും ചെയ്തു.
വിവാഹത്തിൽ രണ്ടു പെൺകുട്ടികൾകൂടിയുണ്ട്.
ബ്യാറ്റിൻറെ സഹോദരി മാർഗരറ്റ് ഡ്രാബ്ബിളുമായുള്ള ബന്ധത്തിൽ അസ്വാരസ്യങ്ങൾ ഉടലെടുത്തിരുന്നു.
രണ്ടുപേരുടെയും രചനകളിൽ ആത്മകഥാപരമായ ഘടകങ്ങളുടെ സാന്നിദ്ധ്യമുള്ളതാണ് ഈ അസ്വാരസ്യങ്ങളുടെ പ്രധാനകാരണം.
അവർ തമ്മിൽ അടുത്ത ബന്ധത്തിലുമല്ല, രണ്ടുപേരും അന്യോന്യം സാഹിത്യകൃതികൾ വായിക്കാറുമില്ല.
ബ്യാറ്റിൻറെ ആദ്യനോവൽ, കർക്കശക്കാരനായി പിതാവിന്റെ തണലിൽ വളരുന്ന ഒരു പെൺകുട്ടിയുടെ കഥയായ “The Shadow of the Sun”, 1964 ൽ പ്രസിദ്ധീകരിക്കപ്പെട്ടു.
അവരുടെ 1967ലെ നോവൽ “The Game” രണ്ടു സഹോദരിമാർ തമ്മിലുള്ള മത്സരത്തിൻറെ കഥയാണ്.
“The Virgin in the Garden” (1978), “Still Life” (1985), “Babel Tower” (1996), “A Whistling Woman” (2002), “Still Life winning” എന്നിവയാണ് മറ്റു പ്രധാന പുസ്തകങ്ങൾ.
ഗ്രന്ഥങ്ങൾ Fiction 1964 – The Shadow of the Sun , Chatto Windus 1967 – The Game , Chatto Windus 1978 – The Virgin in the Garden , Chatto Windus 1985 – Still Life , Chatto Windus 1990 – Possession: A Romance , Chatto Windus 1992 – Angels and Insects , Chatto Windus 1997 – Babel Tower , Chatto Windus 2000 – The Biographer's Tale , Chatto Windus 2002 – A Whistling Woman , Chatto Windus 2009 – The Children's Book , Chatto Windus 2011 – Ragnarok: The End of the Gods , Canongate Short story collections 1987 Sugar and Other Stories , Chatto Windus 1993 The Matisse Stories , Chatto Windus 1994 The Djinn in the Nightingale's Eye , Chatto Windus 1998 Elementals: Stories of Fire and Ice , Chatto Windus 2003 Little Black Book of Stories , Chatto Windus Essays and biographies 1965 Degrees of Freedom: The Early Novels of Iris Murdoch , Chatto Windus 1989 Unruly Times: Wordsworth and Coleridge, Poetry and Life , Hogarth Press 1991 Passions of the Mind: Selected Writings , Chatto Windus 1995 Imagining Characters: Six Conversations about Women Writers (with Ignes Sodre), Chatto Windus 2000 On Histories and Stories: Selected Essays , Chatto Windus 2001 Portraits in Fiction , Chatto Windus 2016 Peacock Vine: On William Morris and Mariano Fortuny , Knopf ISBN 978-1101947470 Texts edited 1970 Wordsworth and Coleridge in Their Time , Nelson 1976 Iris Murdoch: A Critical Study , Longman 1990 George Eliot: Selected Essays, Poems and Other Writings (editor with Nicholas Warren), Penguin 1995 New Writing Volume 4 (editor with Alan Hollinghurst ), Vintage 1997 New Writing Volume 6 (editor with Peter Porter ), Vintage 1998 Oxford Book of English Short Stories (editor), Oxford University Press 2001 The Bird Hand Book (with photographs by Victor Schrager), Graphis Inc. (New York) അവലംബം ↑ ↑ The 50 greatest British writers since 1945 , The Times ; retrieved 10 January 2016.
എ.എൻ. നമ്പൂതിരി ഇംഗ്ലീഷ് വിലാസം https://ml.wikipedia.org/wiki/A.
_Nampoothiri ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളീയനായ പ്രമുഖ സസ്യശാസ്ത്രജ്ഞനും ശാസ്ത്രസാഹിത്യകാരനും ആണ് എ. എൻ. നമ്പൂതിരി.
1930 ജൂലൈ 30-ന് പത്തനംതിട്ട ജില്ലയിലെ അഴൂർ എന്ന സ്ഥലത്ത് 'ചന്ദ്രമന'യിൽ നാരായണൻ നമ്പൂതിരിയുടെയും ദേവകി അന്തർജനത്തിന്റെയും മകനായി ജനിച്ചു.
പ്രാഥമിക വിദ്യാഭ്യാസം പത്തനംതിട്ടയിലും ഹൈസ്കൂൾ വിദ്യാഭ്യാസം കൊട്ടാരക്കരയ്ക്കടുത്തുള്ള കുളക്കടയിലുമായിരുന്നു.
തിരുവനന്തപുരം യൂണിവേഴ്സിറ്റി കോളജിൽ നിന്നും സസ്യശാസ്ത്രത്തിൽ ബിരുദ-ബിരുദാനന്തര ബിരുദങ്ങൾ നേടിയശേഷം, അവിടെത്തന്നെ അധ്യാപകനായി ഔദ്യോഗിക ജീവിതം ആരംഭിച്ചു.
അമേരിക്കയിലെ മിഷിഗൻ സർവകലാശാലയിൽ നിന്നാണ് പിഎച്ച്.
ഡി. ബിരുദം കരസ്ഥമാക്കിയത്.
ന്യൂറോസ്പോറയിലെ കോശവിഭജനം എന്നതായിരുന്നു ഗവേഷണവിഷയം.
പുരസ്കാരങ്ങൾ 1995 -  കേരള സംസ്ഥാന ശാസ്ത്രസാങ്കേതിക വകുപ്പിന്റെ ഏറ്റവും നല്ല ബാലസാഹിത്യ കൃതി - കൊറ്റിയുടെ കാലും കുരങ്ങന്റെ വാലും 1998 - കേരള സാഹിത്യ അക്കാദമി പുരസ്‌ക്കാരം / വൈജ്ഞാനികസാഹിത്യം - പരിണാമത്തിൻറെ പരിണാമം മിഷിഗൻ സർവകലാശാലയുടെ ഏറ്റവും മികച്ച ഗവേഷണ പ്രബന്ധത്തിനുള്ള ഹൊറാസ് എച്ച്. റാക്കാം (Horas H.Raccam) കൃതികൾ കല്ലും പുല്ലും കടുവയും 1979 കൊറ്റിയുടെ കാലും കുരങ്ങന്റെ വാലും 1994 ജീവകോശം ജീവൻ: ഉദ്ഭവവും വികാസവും# ജീവലോകത്തിലെ വിസ്മയങ്ങൾ 1997 ജീവലോകം, വൈവിധ്യവും വിനാശവും 1999 ഡാർവിൻ ഫ്രോയ്ഡ്‌, മെൻസൽ 1981 ഡോളിയും പോളിയും ബയോളജിയും 1998 പരിണാമത്തിന്റെ പരിണാമം 1997 വെള്ളയുടെ ചരിത്രം വൈവിധ്യവും വിനാശവും സയൻസ് ഫിക്ഷൻ അവലംബം
എ.എൻ. രാജൻ ബാബു ഇംഗ്ലീഷ് വിലാസം https://ml.wikipedia.org/wiki/A.
N._Rajan_Babu
കേരളത്തിലെ ജെ.എസ്സ്.
എസ്സിന്റെ നേതാവും പൊതു പ്രവർത്തകനും മുൻ നിയമസഭാംഗവുമാണ്, എ.എൻ. രാജൻ ബാബു .
അഡ്വക്കേറ്റായ ഇദ്ദേഹം പതിനൊന്നാം നിയമസഭയിൽ , കരുനാഗപ്പള്ളി നിയമസഭാമണ്ഡലത്തെയാണ് പ്രതിനിധീകരിച്ചിരുന്നത്.
1948 മേയ് 10-ന് പത്തനംതിട്ട ജില്ലയിലെ മെഴുവേലിൽ എം.കെ നാരായണന്റേയും റ്റി.
കെ. ജാനകിയുടേയും മകനായാണ് രാജൻ ബാബുവിന്റെ ജനനം.
ബി.എസ്.സി - എൽ.എൽ.ബി ബിരുദങ്ങൾ ഉള്ള ഇദ്ദേഹം ട്രേഡ് യൂണിയൻ തൊഴിലാളിയായും പ്രവർത്തിച്ചിട്ടുള്ളയാളാണ്.
അഡ്വക്കേറ്റായി ജോലി നോക്കുന്ന ഇദ്ദേഹം, കൊല്ലം എസ്.എൻ.ഡി.പി യോഗത്തിന്റേയും, എസ്.എൻ ട്രസ്റ്റിന്റേയും ശിവഗിരി ധർമ്മസംഘം ട്രസ്റ്റിന്റേയും ലീഗൽ അഡ്വൈസറായും പ്രവർത്തിക്കുന്നു.
കേരളാ ഹൈക്കോടതിയിൽ എസ്. ഈശ്വരയ്യറുടെ ജൂനിയർ അഡ്വക്കേറ്റായാണ് ഇദ്ദേഹത്തിന്റെ പ്രാക്ടീസ് തുടങ്ങിയത്.
പിന്നീട് ഹൈക്കോടതിയിലും സുപ്രീം കോടതിയിലുമായി പല പ്രമാദമായ കേസുകളിലും ഹാജരായിട്ടുണ്ട്.
രാജൻ കേസിൽ ഇദ്ദേഹം കേരളസംസ്ഥാനത്തിന്റെ പ്ലീഡറായി കേരളാ ഹൈക്കോടതിയിൽ സേവനം അനുഷ്ഠിച്ചിട്ടുണ്ട്.
സ്കൂളിൽ പഠിക്കുമ്പോൾ കെ.എസ്.എഫിന്റെ സജീവ പ്രവർത്തകനായിരുന്ന രാജൻ ബാബു, പിന്നീട് എസ്.എഫ്.ഐയുടെ തുടക്കം മുതൽ അതിന്റെ ഭാഗമായി പ്രവർത്തിച്ചിരുന്നു.
1971-ൽ സി.പി.എമ്മിന്റെ സജീവപ്രവർത്തകനായ ഇദ്ദേഹം ജെ.എസ്.എസ്. രൂപീകരണസമയത്ത് അതിന്റെ ഭാഗമായി.
1995-മുതൽ ജെ.എസ്.എസ്സിന്റെ സംസ്ഥാന വൈസ് പ്രസിഡന്റായിരുന്നു.
പിന്നീട് ഗൗരിയമ്മയുമായുള്ള അഭിപ്രായ വത്യാസങ്ങളുടെ തുടർച്ചയായി ജെ.എസ്.എസ് പിളരുകയും, രാജൻ ബാബുവിന്റെ നേതൃത്വത്തിൽ ഒരു വിഭാഗം എൻ.ഡി.എ.യുടെ ഭാഗമാകുകയും ചെയ്തു.
2019 ൽ അദ്ദേഹം വീണ്ടും ഗൗരിഅമ്മയുടെ പാർട്ടിയിൽ തിരിച്ചെത്തി.
മത്സര ചരിത്രം നിയമസഭാ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും * 2001 കരുനാഗപ്പള്ളി നിയമസഭാമണ്ഡലം എ.എൻ. രാജൻ ബാബു ജെ.എസ്സ്.
എസ്സ് ( യു.ഡി.എഫ് ) കെ.സി. പിള്ള സി.പി.ഐ ( എൽ.ഡി.എഫ് ) 2006 കരുനാഗപ്പള്ളി നിയമസഭാമണ്ഡലം സി. ദിവാകരൻ സി.പി.ഐ ( എൽ.ഡി.എഫ് ) എ.എൻ. രാജൻ ബാബു ജെ.എസ്സ്.
എസ്സ് ( യു.ഡി.എഫ് ) അവലംബം പുറം കണ്ണികൾ 2006-ലേയും 2011-ലെയും സ്വത്തു വിവരങ്ങൾ, തിരഞ്ഞെടുപ്പിന് മുൻപ് സമർപ്പിച്ചത്
എ.എസ്. നായർ പ്രമാണം:A.
S Drawing for khask.jpg ഒ.വി. വിജയന്റെ ഖസാക്കിന്റെ ഇതിഹാസത്തിനു വേണ്ടി ഏ.
എസ്സ് വരച്ച ചിത്രം
കേരളത്തിലെ ഒരു രേഖാചിത്രകാരനായിരുന്നു (ഇലസ്റ്റ്‌റേറ്റർ) അത്തിപ്പറ്റ ശിവരാമൻ നായർ എന്ന എ.എസ്. നായർ ലഘുജീവചരിത്രം
1936ൽ മേയ് മാസത്തിൽ പാലക്കാട് ജില്ലയിലെ കാറൽമണ്ണയിലെ അത്തിപ്പറ്റ വീട്ടിൽ അദ്ദേഹം ജനിച്ചു.
കാറൽമണ്ണ യു.പി. സ്കൂളിൽപ്രാഥമിക പഠനം.
ചെർപ്പുളശ്ശേരി ഹൈസ്കൂളിൽ എസ്.എസ്.എൽ.സി കഴിഞ്ഞു.
ദാരിദ്ര്യം   നിമിത്തം തൃക്കിടീരി മനയെ ആശ്രയിച്ചായിരുന്നു ജീവിതം.
തൃക്കിടീരി മനയിലെ വാസുദേവൻ നമ്പൂതിരി, ശിവരാമനെ മദിരാശി സ്കൂൾ ഓഫ് ആർട്സിൽ ചിത്രകല പഠിക്കാൻ പറഞ്ഞയച്ചത് എ.എസ്സിന്റെ ജീവിതത്തിലെ വഴിത്തിരിവായി.
ശ്രീ കെ.സി.എസ് പണിക്കരായിരുന്നു ചിത്രകലയിൽ എ.എസിന്റെ ഗുരു.
മദിരാശിയിൽ മറ്റുവരുമാനങ്ങളില്ലാത്ത എ.എസ്, ചെർപ്പുളശ്ശേരി അടുത്ത് ചളവറ സ്വദേശിയായ ആർ. കൃഷ്ണൻ നായർ നടത്തുന്ന ഹോട്ടലിൽ ജോലിക്കാരനായി.
അവിടെ തന്നെ താമസിച്ചു.
തുടർന്ന് കൃഷ്ണൻ നായരുടെ ബധിരയും മൂകയുമായ മകളെ (തങ്കം എന്ന് പേർ) 1964ൽ വിവാഹം ചെയ്തു.
അതിൽ ഒരു മകളുണ്ട്.
മകളുടെ പേര് സുധ.
കാറൽമണ്ണ പൊതുജന വായനശാല നടത്തിയിരുന്ന “കൈരളി” കൈയെഴുത്തുമാസികയിലൂടെ ആണ് എ.എസിന്റെ ആദ്യകാല രേഖാചിത്രങ്ങൾ പുറത്തുവന്നത്.
മദിരാശിയിൽ പഠിക്കുന്ന കാലത്ത് മാതൃഭൂമി വാരാന്ത്യപ്പതിപ്പിലും “ ജയകേരളം ” മാസികയിലും വരച്ചിരുന്നു.
ചിത്രകല പഠനത്തിനുശേഴം “പേശും‌പടം” എന്ന തമിഴ് സിനിമാമാസികയുടെ പത്രാധിപസമിതിയിൽ കുറച്ചുകാലം ജോലി നോക്കി.
1961ൽ മാതൃഭൂമി ആഴ്ച്ചപ്പതിപ്പിൽ ചിത്രകാരനായി ജോലിക്ക് ചേർന്നു.
എം.വി. ദേവൻ മാതൃഭൂമിയിൽനിന്നും പോയ ഒഴിവിലേക്കാണ് എ.എസ് എത്തിചേർന്നത്.
ദേവൻ തന്നെആയിരുനു എ.എസ്സിന്റെ പേർ മാതൃഭൂമി മാനേജ്മെന്റിനോട് നിർദ്ദേശിച്ചത്.
മൂന്നു പതിറ്റാണ്ടോളം ആഴ്ച്ചപ്പതിപ്പിലൂടെ മലയാളത്തിലേയും ഇതര ഭാഷകളിലേയും ഒട്ടനവധി കഥാപാത്രങ്ങൾക്ക് രേഖാചിത്രങ്ങളിലൂടെ ദൃശ്യാവിഷ്കാരം നടത്തി.
അദ്ദേഹം 
മികച്ചൊരു കാർട്ടൂണിസ്റ്റുകൂടെ ആയിരുന്നു.
നാടകത്തിലും കേരളീയ അനുഷ്ഠാനകലകളിലും ഏറെ തൽ‌പ്പരനായിരുന്നു.
മരണം എന്ന പേരിൽ ഒരു നാടകം പ്രസിദ്ധീകരിച്ചിട്ടുണ്ട്.
മറാഠനോവലിസ്റ്റ് വി.എസ് ഖാണ്ഡേക്കറുടെ യയാതി എന്നനോവൽ മലയാളത്തിൽ പരിഭാഷപ്പെടുത്തി മാതൃഭൂമിയിൽ ഖണ്ഡശ:പ്രസിദ്ധീകരിച്ചപ്പോൾ ഇലസ്റ്റ്‌റേഷൻ ചെയ്തത് എ.എസ്. ആയിരുന്നു.
കൂടാതെ മലയാളത്തിലെ പല എഴുത്തുകാരുടേയും കൃതികൾക്ക് അദ്ദേഹം ഇലസ്ട്രേഷൻ നിർവ്വഹിച്ചിട്ടുണ്ട്.
മാതൃഭൂമി ചീഫ് ആർട്ടിസ്റ്റായി ജോലിയിലിരിക്കെ 1988 ജൂൺ 30-ന് അൻപത്തിരണ്ടാം വയസ്സിൽ എ.എസ്. അന്തരിച്ചു.
എ.എൻ. ഗണേഷ് ഇംഗ്ലീഷ് വിലാസം https://ml.wikipedia.org/wiki/A.
പ്രമുഖ മലയാള നാടകകൃത്താണ് എ.എൻ. ഗണേഷ് (ജനനം :15 ഓഗസ്റ്റ് 1940).
മൗനം നിമിത്തം എന്ന കൃതിക്ക് 1993 ലെ നാടകത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചു.
ഷൊർണൂർ അഴിക്കത്ത് നാരായണന്റെയും ജാനകിയുടെയും മകനാണ്.
ഗായകൻ, നാടകകൃത്ത്,നടൻ,സംവിധായകൻ എന്നീ നിലകളിൽ പ്രവർത്തിച്ചു.
കൃതികൾ മൗനം നിമിത്തം ആലയം സിംഹാസനം പാപത്തിന്റെ സന്തതി ചിലങ്ക വേഷങ്ങൾ കളഭച്ചാർത്ത് ഇരുട്ട് (നേവൽ) പുരസ്കാരങ്ങൾ നാടകത്തിനുള്ള കേരള സാഹിത്യ അക്കാദമി പുരസ്‌കാരം (1993) അവലംബം ↑
എലിസബത്ത് ബാഗ്‌ഷോ ഇംഗ്ലീഷ് വിലാസം https://ml.wikipedia.org/wiki/Elizabeth_Bagshaw
എലിസബത്ത് കാതറിൻ ബാഗ്‌ഷോ CM (ജീവിതകാലം: ഒക്‌ടോബർ 19, 1881 - ജനുവരി 5, 1982) കാനഡയിലെ ആദ്യത്തെ വനിതാ ഡോക്ടർമാരിൽ ഒരാളായിരുന്നു.
ഒണ്ടാറിയോയിലെ ഹാമിൽട്ടണിൽ സ്ഥിതി ചെയ്യുന്ന കാനഡയിലെ ആദ്യത്തെ ജനന നിയന്ത്രണ ക്ലിനിക്കിന്റെ മെഡിക്കൽ ഡയറക്ടറായിരുന്നു അവർ.
ഒണ്ടാറിയോയിലെ വിക്ടോറിയ കൗണ്ടിയിലെ മാരിപോസ ടൗൺഷിപ്പിലെ ഒരു ഫാമിൽ ജോൺ, എലിസ ബാഗ്‌ഷോ ദമ്പതികളുടെ നാല് പെൺമക്കളിൽ ഇളയവളാണ് ബാഗ്‌ഷോ ജനിച്ചത്.
ബാഗ്‌ഷോയുടെ സഹോദരി ആനി, ചെറുപ്പം മുതലേ ഉജ്ജ്വലമായ ഓർമ്മശക്തിയുണ്ടായിരുന്ന കുട്ടിയും സ്‌കൂൾ പഠന ജോലികൾ തനിക്ക് എളുപ്പമായിരുന്നുവെന്നും അഭിപ്രായപ്പെട്ടിരുന്നു.
പിതാവ് 1904 ജൂലൈയിൽ ഒരു കാർഷിക അപകടത്തിൽ മരിച്ചതോടെ 89 ഹെക്ടറിൽ വ്യാപിച്ചുകിടക്കുന്ന ഫാമിലി ഫാമിന്റെ ചുമതല ബാഗ്‌ഷോയുടെ ചുമതലയിലായി.
1904 ഒക്‌ടോബർ ആദ്യവാരത്തോടെ, ബാഗ്‌ഷോ ഫാം വിൽക്കുകയും അമ്മയെയും സഹോദരിയെയും ടോറോണ്ടോയിലെയ്ക്ക് മാറ്റിക്കൊണ്ട് അവളുടെ അവസാന വർഷ മെഡിക്കൽ പഠനം പൂർത്തിയാക്കി.
ബാഗ്‌ഷോ 1901 സെപ്റ്റംബറിൽ ടോറോണ്ടോ സർവകലാശാലയിൽ ഇടയ്ക്കിടെ പഠനത്തിനെത്തുന്ന ഒരു വിദ്യാർത്ഥിയായി രജിസ്റ്റർ ചെയ്തു; സമീപസ്ഥമായതും പിന്നീട് വിമൻസ് കോളേജ് ഹോസ്പിറ്റലായി മാറിയതുമായ ഒണ്ടാറിയോ മെഡിക്കൽ കോളേജ് ഫോർ വുമണിൽ മിക്ക കോഴ്‌സുകളും ചെയ്യുന്നതിനിടയിൽ സർവകലാശാലയിൽ നിന്ന് ബിരുദം നേടാൻ ഇത് അവളെ പ്രാപ്തയാക്കി.
പ്രസവത്തിനു മുമ്പുള്ള രോഗികളെ ഒരു പ്രസവ ക്ലിനിക്കിൽ കാണുന്നതിന്റെ പ്രായോഗിക പരിജ്ഞാനം അവൾ ഇവിടെനിന്ന് നേടി.
1905-ൽ എലിസബത്ത് ബാഗ്‌ഷോ എന്ന ഡോക്ടറായി മാറിയ അവർ ടോറോണ്ടോ സർവകലാശാലയിൽ നിന്ന് ബിരുദം നേടുകയും ചെയ്തു.
ബിരുദാനന്തരം, ടോറോണ്ടോ സർവകലാശാലയിൽ നിന്ന് 1896-ൽ ബിരുദധാരിയായ എമ്മ ലീല സ്കിന്നറുടെ കീഴിൽ ബാഗ്ഷോ അപ്രന്റീസ്ഷിപ്പ് ചെയ്തു.
അവിടെ പ്രസവ ശുശ്രൂഷകളെക്കുറിച്ചും  ഒരു ഡോക്ടറെ കാണാനും പണം നൽകാനും രോഗികൾ പലപ്പോഴും സാമ്പത്തികമായ ബുദ്ധിമുട്ടുകളെക്കുറിച്ചും മനസിലാക്കി.
1906-ലെ വേനൽക്കാലത്ത് ഒണ്ടാറിയോയിലെ ഹാമിൽട്ടണിൽ ജോലി ചെയ്ത ശേഷം ബാഗ്‌ഷോ ആ നഗരത്തിലേക്ക് മാറി സ്വന്തമായി വൈദ്യശാസ്ത്ര പരിശീലനം ആരംഭിച്ചു.
സ്പാനിഷ് ഫ്ലൂ പകർച്ചവ്യാധിയുടെ സമയത്ത്, ബാഗ്‌ഷോയിൽ പ്രതിമാസം ഏകദേശം 25-30 പ്രസവ കേസുകൾവരെ ഉണ്ടായിരുന്നു.
ഒന്നാം ലോകമഹായുദ്ധത്തിന് തൊട്ടുമുമ്പ്, ബാഗ്‌ഷോ കനേഡിയൻ സൈനികനായ ലൂ ഹണിയെ കണ്ടുമുട്ടുകയും 1915-ൽ സൈന്യത്തിൽ ചേർന്നതിന് തൊട്ടുപിന്നാലെ അദ്ദേഹം കൊല്ലപ്പെടുകയുംചെയ്തു.
ടോറോണ്ടോ സർവകലാശാലയിൽ പഠിക്കുമ്പോൾ ജിമ്മി ഡിക്കിൻസൺ എന്ന വ്യക്തിയുമായി കത്തിടപാടുകൾ നടത്തിയുരന്ന അവർ ബിരുദം നേടിയ ശേഷം വർഷങ്ങളോളം അവനുമായി ബന്ധം പുലർത്തിയിരുന്നു.
1905-ൽ.
സ്പാനിഷ് ഫ്ലൂ പകർച്ചവ്യാധിയുടെ സമയത്ത് പടിഞ്ഞാറൻ കാനഡയിൽ താമസിക്കുകയായിരുന്ന അയാൾക്ക സ്പാനിഷ് ഫ്ലൂ പിടിപെട്ടതോടെ ന്യുമോണിയ ബാധിച്ച് മരിച്ചു.
1921-ൽ, അവളുടെ 40-ാം ജന്മദിനത്തോട് അടുക്കുമ്പോൾ, ബാഗ്‌ഷോ, ബൂട്ട്‌ലെഗേഴ്സിന്റെ രാജാവ് എന്ന അപരമാനത്തിൽ അറിയപ്പെടുന്ന റോക്കോ പെറിയുമായി സൗഹൃദം ആരംഭിച്ചു.
അവലംബം ↑ https://www.findagrave.com :  memorial page for Dr Elizabeth Catherine Bagshaw (19 Oct 1881 – 5 Jan 1982), Find A Grave Memorial no. 149945037, Cedar Vale Cemetery, Cannington, Durham Regional Municipality, Ontario, Canada.
Accessed 29 June 2019 ↑ ↑ ↑ ↑ {{ cite book }} :  CS1 maint: multiple names: authors list ( link ) ↑ {{ cite book }} :  CS1 maint: multiple names: authors list ( link ) ↑ {{ cite book }} :  CS1 maint: multiple names: authors list ( link )
എലിസബത്ത് ടൈലർ ഇംഗ്ലീഷ് വിലാസം https://ml.wikipedia.org/wiki/Dame_Elizabeth_Rosemond_Taylor
ഒരു ഹോളിവുഡ് ചലച്ചിത്ര നടിയാണ് എലിസബത്ത് ടൈലർ ( Dame Elizabeth Rosemond Taylor ), (27  ഫെബ്രുവരി 1932 - 23  മാർച്ച്‌ 2011 ) .
ലിസ് ടെയ്‌ലർ എന്ന ചുരുക്കപ്പേരിലും ഇവർ അറിയപ്പെടുന്നു.
ടെയ്‌ലർ  രണ്ടു തവണ ഓസ്കാർ പുരസ്കാരം നേടിയിട്ടുണ്ട്.
1932 ഫെബ്രുവരി 27ന് ഇംഗ്ലണ്ടിലെ ഹാംപ്സ്റ്റഡിൽ ഫ്രാൻസിസ് ലെൻ ടെയ്‌ലറുടെയും സാറാ സോതേൺ എന്ന നടിയുടെയും മകളായി ജനനം.
ചെറുപ്പത്തിൽത്തന്നെ ബാലെ പഠിക്കുകയും അഭിനേത്രിയാവുകയും ചെയ്തു.
1943-ൽ 10-ാം വയസ്സിൽ ദെയർസ് വൺ ബോൺ എവ്‌രി മിനിറ്റ് എന്ന സിനിമയിലൂടെ ബാലതാരമായാണ് ചലച്ചിത്രലോകത്ത് എത്തുന്നത്.
ലാസികം ഹോം ആയിരുന്നു പ്രഥമചിത്രം.
അടുത്ത വർഷംതന്നെ നാഷണൽ വെൽവെറ്റ് എന്ന ചിത്രത്തിലും അഭിനയിച്ചു.
പക്ഷേ, ഈ ചിത്രങ്ങളിലെ അഭിനയവും ഇവരെ അത്രയൊന്നും പ്രസിദ്ധയാക്കിയില്ല.
ഇതിനിടയ്ക്ക് ഹോളിവുഡ് യൂണിവേഴ്സിറ്റിയിൽ നിന്ന് അഭിനയത്തിൽ ഡിപ്ലോമയെടുത്തു.
1951-ൽ പുറത്തിറങ്ങിയ എ പ്ളേസ് ഇൻ ദ് സൺ ആണ് എലിസബത്ത് ടെയ്ലർക്ക് താരപരിവേഷം നൽകിയത്.1994-ൽ ദ ഫ്‌ളിൻറ്‌സ്റ്റോൺസ് എന്ന ചലച്ചിത്രമാണ് ടെയ്‌ലർ അവസാനമായി അഭിനയിച്ച ചലച്ചിത്രം.
ഏഴു തവണ വിവാഹിതയായിട്ടുണ്ട് .
2011 മാർച്ച് 23 - ന് എലിസബത്ത് ടൈലർ ഹൃദയാഘാതത്തെത്തുടർന്ന് നിര്യാതയായി .
1958 മുതൽ 1961 വരെ തുടർച്ചയായി നാല് വർഷം ഓസ്‌കാർ നാമനിർദ്ദേശം ലഭിക്കുകയും 1961-ൽ ബട്ടർഫീൽഡ് , 1967-ൽ ഹൂ ഈസ് എഫ്രൈഡ് ഓഫ് വെർജിനീയ വൂൾഫ് എന്നീ ചിത്രങ്ങളിലെ അഭിനയത്തിന് ഓസ്‌കാർ പുരസ്കാരങ്ങൾ രണ്ടു തവണ നേടുകയും ചെയ്തു.
എലിസബത്ത് ഡൊമീഷ്യൻ ഇംഗ്ലീഷ് വിലാസം https://ml.wikipedia.org/wiki/Elisabeth_Domitien
1975 മുതൽ 1976 വരെ മധ്യ ആഫ്രിക്കൻ റിപ്പബ്ലിക്കിന്റെ പ്രധാനമന്ത്രിയായിരുന്നു എലിസബത്ത് ഡൊമീഷ്യൻ (1925 – 26 ഏപ്രിൽ 2005).
നാളിതുവരെ ഈ സ്ഥാനം വഹിച്ച ഒരേയൊരു സ്ത്രീയാണ് ഡൊമീഷ്യൻ.
മൂവ്മെന്റ് ഓഫ് സോഷ്യൽ എവല്യൂഷൻ ഓഫ് ബ്ലാക്ക് ആഫ്രിക്ക( എം.ഇ.എസ്.എ.എൻ. ) എന്ന സംഘടനയിലൂടെയാണ് ഡൊമീഷ്യൻ രാഷ്ട്രീയത്തിൽ പ്രവേശിച്ചത്.
അക്കാലത്ത് രാജ്യത്ത് നിയമസാധുതയുള്ള ഒരേയൊരു രാഷ്ട്രീയകക്ഷിയായിരുന്നു ഇത്.
1972-ൽ ഡൊമീഷ്യൻ ഈ കക്ഷിയുടെ വൈസ് പ്രസിഡന്റായി.
1975 ജനുവരി 2-ന്, ഏകാധിപതിയായിരുന്ന ഷാങ്-ബെദൽ ബൊക്കാസ്സ ഒരു പുതിയ ഭരണകൂടം സ്ഥാപിക്കുകയും പ്രധാനമന്ത്രി എന്ന തസ്തിക രൂപീകരിക്കുകയും ചെയ്തു.
പിന്നീട് ഡൊമീഷ്യനെ പ്രധാനമന്ത്രി സ്ഥാനത്ത് നിയമിച്ചു.
ഒരു ആഫ്രിക്കൻ രാജ്യത്തിന്റെ പ്രധാനമന്ത്രിയായ ആദ്യ വനിതയായിരുന്നു ഡൊമീഷ്യൻ.
ബൊക്കാസ്സ സ്വയം ചക്രവർത്തിയായി അവരോധിക്കുന്നതിന്റെ സാധ്യതകൾ ചർച്ച ചെയ്യാൻ തുടങ്ങിയശേഷം ഡൊമീഷ്യനും ബൊക്കാസയും തമ്മിലുള്ള ബന്ധം ഉലയാൻ തുട‌‌ങ്ങി.
ഡൊമീഷ്യൻ ഈ പദ്ധതികൾ പരസ്യമായി തള്ളിക്കളഞ്ഞു.
ഇതെത്തുടർന്ന് ഡൊമീഷ്യനെ പുറത്താക്കുകയും 1976 ഏപ്രിൽ 7-ന് കാബിനറ്റ് പിരിച്ചുവിടുകയും ചെയ്തു.
1979 സെപ്റ്റംബറിൽ ബൊക്കാസ്സ ചക്രവർത്തിയെ പുറത്താക്കിയശേഷം ഡൊമീഷ്യനെ അറസ്റ്റ് ചെയ്യുകയും ബൊക്കാസ്സയുടെ തട്ടിപ്പുകൾ മറച്ചുവച്ചകുറ്റത്തിന് വിചാരണ ചെയ്യുകയും ചെയ്തു.
കുറച്ചുനാൾ ജയിലിൽ കഴിഞ്ഞ ഡൊമീഷ്യനെ 1980-ലെ വിചാരണയ്ക്കുശേഷം രാഷ്ട്രീയത്തിൽ തിരിച്ചുവരുന്നത് തടഞ്ഞു.
എങ്കിലും മുൻകാല രാഷ്ട്രീയ നേതാവ്, വ്യവസായി എന്നീ നിലകളിൽ ഡൊമീഷ്യൻ ഒരു പ്രധാന വ്യക്തിയായി തുടർന്നു.
എലിസബത്ത് പെർകിൻസ് ഇംഗ്ലീഷ് വിലാസം https://ml.wikipedia.org/wiki/Elizabeth_Perkins
എലിസബത്ത് ആൻ പെർകിൻസ് (ജനനം: നവംബർ 18, 1960) ഒരു അമേരിക്കൻ അഭിനേത്രിയാണ്.
അവരുടെ ചലച്ചിത്ര വേഷങ്ങളിൽ എബൌട്ട് ലാസ്റ്റ് നൈറ്റ് (1986), ബിഗ് (1988), ദി ഫ്ലിന്റ്സ്റ്റോൺസ് (1994), മിറക്കിൾ ഓൺ 34ത് സ്ട്രീറ്റ് (1994), അവലോൺ (1990), ഹി സെയ്ഡ്, ഷീ സെയ്ഡ് (1991) എന്നിവ ഉൾപ്പെടുന്നു.
ഷോടൈം ടെലിവിഷൻ പരമ്പരയായിരുന്ന വീഡ്സിലെ സെലിയ ഹോഡ്സ് എന്ന കഥാപാത്രത്തെ അവതരിപ്പിച്ചതിലൂടെ ജനശ്രദ്ധ നേടിയ അവർക്ക് ഇതിലൂടെ മൂന്ന് പ്രൈംടൈം എമ്മി നാമനിർദ്ദേശങ്ങളും രണ്ട് ഗോൾഡൻ ഗ്ലോബ് നാമനിർദ്ദേശങ്ങളും ലഭിച്ചിരുന്നു.
ന്യൂയോർക്കിലെ ക്വീൻസിൽ ഒരു ഔഷധ ചികിത്സാ ഉപദേഷ്ടാവും കച്ചേരി പിയാനിസ്റ്റുമായ ജോ വില്യംസിന്റെയും കർഷകനും എഴുത്തുകാരനും ബിസിനസുകാരനുമായിരുന്ന ജെയിംസ് പെർകിൻസിന്റെയും മകളായി എലിസബത്ത് പെർകിൻസ് ജനിച്ചു.
അവർക്ക് രണ്ട് മൂത്ത സഹോദരിമാരുണ്ട്.
സലോണിക്കയിൽ നിന്നുള്ള ഗ്രീക്ക് കുടിയേറ്റക്കാരായിരുന്ന അവളുടെ പിതൃപിതാമഹന്മാർ, അമേരിക്കയിലേക്ക് പോകുമ്പോൾ അവരുടെ കുടുംബപ്പേര് "പിസ്പെറികോസ്" എന്നതിൽ നിന്ന് "പെർകിൻസ്" എന്ന ആംഗലേയമാക്കിയിരുന്നു.
മസാച്യുസെറ്റ്സിലെ കൊളറൈനിൽ പെർകിൻസ് ചെലവഴിക്കവേ അവളുടെ മാതാപിതാക്കൾ 1963 ൽ വിവാഹമോചനം നേടി.